Bíður áhyggjufullt eftir upplýsingum
Ættingjar og vinir farþega farþegaþotu malasíska flugfélagsins Malaysia Airlines, sem saknað hefur verið frá því í gærkvöldi, bíða nú margir á hóteli í Peking. Margir þeirra voru fluttir þaðan af flugvellinum þar sem þeir biðu eftir farþegunum en vélin átti að lenda þar kl. 22.30 í gærkvöldi að íslenskum tíma.
Fólkið er áhyggjufullt og óttast afdrif um ættingja sinna og vina. Það bíður óttaslegið eftir svörum og upplýsingum um afdrif flugvélarinnar. "Þeir ættu að geta gefið okkur einhverjar upplýsingar núna," sagði maður sem bíður á hótelinu.
Ungur maður sagði að flugfélagið væri gagnslaust. "Ég veit ekki af hverju þeir hafa ekki gefið neinar upplýsingar," sagði hann. "Við biðum í fjórar klukkustundir og allt sem þeir gátu sagt okkur eru nokkur atriði sem þeir höfðu þegar sagt frá á blaðamannafundinum."
Samkvæmt upplýsingum frá flugfélaginu voru 153 farþegar flugvélarinnar frá Malasíu. Í heildina voru 227 farþegar um borð og tólf manna áhöfn.
F rétt mbl.is:  Leita malasískrar farþegaþotu
Ættingjar og vinir farþega farþegaþotu malasíska flugfélagsins Malaysia Airlines, sem saknað hefur verið frá því í gærkvöldi, bíða nú margir á hóteli í Peking.
Fólkið er áhyggjufullt og óttast afdrif um ættingja sinna og vina.
Samkvæmt upplýsingum frá flugfélaginu voru 153 farþegar flugvélarinnar frá Malasíu.
Í heildina voru 227 farþegar um borð og tólf manna áhöfn.